**Салықтық берешегін мәжбүрлеп өндіріп алуға байланысты кейбір мәселелер бойынша**

Қазақстан Республикасы Салық кодексінің 49-бабы 4-тармағына, 81-бабы 1-тармағының 1) тармақшасына, 83-бабы 1-тармағының 6) және   
7) тармақшаларына, 86-бабы 1, 2 және 3-тармағына, 87-бабы   
1-тармағының 1) және 2) тармақшасына, 183-бабы 5-тармағына, 185-бабы   
1-тармағына, 186-бабы 1-тармағына, 187-бабы 1-тармағына, 188-бабына,   
189-бабы 1, 4 және 5-тармағына сәйкес **БҰЙЫРАМЫН:**

1. Бекітемін:

1) осы бұйрыққа 1-қосымшаға сәйкес салықтық берешегінің бар екендігі туралы ескертпе нысаны;

2) осы бұйрыққа 2-қосымшаға сәйкес салықтық берешегін өтеу туралы хабарлама нысаны;

3) осы бұйрыққа 3-қосымшаға сәйкес мемлекеттік кірістер органының салық төлеушінің (салық агентінің) банк шоттары бойынша шығыс операцияларын тоқтата тұру туралы өкімінің нысаны;

4) осы бұйрыққа 4-қосымшаға сәйкес мемлекеттік кірістер органының салық төлеушінің (салық агентінің) касса бойынша шығыс операцияларын тоқтата тұру туралы өкімінің нысаны;

5) осы бұйрыққа 5-қосымшаға сәйкес салық төлеушінің (салық агентінің) салықтық берешегін өтеу кезінде мүлікке билік етуді шектеу туралы шешімнің нысаны;

6) осы бұйрыққа 6-қосымшаға сәйкес салық төлеушінің (салық агентінің) салықтық берешегінің есебіне билік етуі шектелген мүлік тізімдемесінің актісі нысаны;

7) осы бұйрыққа 7-қосымшаға сәйкес салық төлеушінің салық агентінің салықтық берешегін өтеу кезінде мүлікке билік етуді шектеу туралы шешімнің және мүлікті түгендеу актінің күшін жою туралы шешімнің нысаны;

8) осы бұйрыққа 8-қосымшаға сәйкес дебиторлық берешекті растау туралы хабарлама нысаны;

9) осы бұйрыққа 9-қосымшаға сәйкес салық төлеушінің (салық агентінің) билік етуі шектелген мүлкіне өндіріп алуды қолдану туралы қаулының нысаны;

10) осы бұйрыққа 10-қосымшаға сәйкес борышкер болып табылатын заңды тұлғаның, заңды тұлға құрылымдық бөлімшесінің бірінші басшысының (оны алмастыратын тұлғаның), дара кәсіпкердің және жеке практикамен айналасатын тұлғаның Қазақстан Республикасынан шығуына уақытша шектеу қою туралы қаулының нысаны;

11) осы бұйрыққа 11-қосымшаға сәйкес борышкер болып табылатын заңды тұлғаның, заңды тұлға құрылымдық бөлімшесінің бірінші басшысының (оны алмастыратын тұлғаның), дара кәсіпкердің және жеке практикамен айналысатын тұлғаның Қазақстан Республикасынан шығуына уақытша шектеуді тоқтата тұру туралы қаулының нысаны;

12) осы бұйрыққа 12-қосымшаға сәйкес борышкер болып табылатын заңды тұлғаның, заңды тұлға құрылымдық бөлімшесінің бірінші басшысының (оны алмастыратын тұлғаның), дара кәсіпкердің және жеке практикамен айналысатын тұлғаның Қазақстан Республикасынан шығуына қойылған уақытша шектеудің күшін жою туралы қаулының нысаны;

13) осы бұйрыққа 13-қосымшаға сәйкес мемлекеттік кірістер органының салық төлеушінің (салық агентінің) салықтық берешегін мәжбүрлеп өндіріп алу қағидаларын бекіту туралы.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрықтың Қазақстан Республикасы Қаржы министрлігінің интернет-ресурсында орналастырылуын;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялауға тиіс.

**Лауазымы Аты-жөні**

«Келісілді»  
Қазақстан Ұлттық Банкі»

«Келісілді»  
Қазақстан Республикасы Жоғарғы Соты»

«Келісілді»  
Қазақстан Республикасы Ұлттық қауіпсіздік Комитеті»

|  |
| --- |
|  |